Robert Alexander Schumann l'é stà un compoxidore e pianista todesco. Anoverà tra i màsimi conpoxidori de mùxica romantica, inte el corso de ła so breve vita e cariera, el gaveva conposto 250 Lieder, 4 sinfonie e varie ouvertures e conçerti par pianoforte, viołin, viołonceło, ecc. L'é stà el major conpoxidore de Lieder dopo Franz Schubert. Anca so mojere, Clara Wiek, mejo nota come Clara Schumann, la zera na çełebre conpoxitriçe e pianista. Nato l'8 de zugno 1810 a Zwickau, el zera el pì xòvane de i çincue fiołi de August Schumann, libraro e pianista. Al decenio 1830-1840, risałe ła gran parte łe so conpoxision par pianoforte, tra cui figura , , , , ecc. 'N 'tel 1834, el gaveva fondà na rivista che sarìa diventà famoxa preso i vari crìtiçi muxicałi de l'epoca, la , de cui l'é stà diretore par diexe ani, dal 1834 al 1844. El 27 de febraro 1854, in preda a problemi psichiçi, el gaveva tentà el suiçidio, butandose inte el fiume Reno e, par 'sto motivo qua, el zera stà internà in un istituto psichiatrico.